অর্থনৈতিকভাবে কতটা পরাধীন ভারতীয়রা? জেনে নিন বিরাট আপডেট

ওয়েব ডেস্ক: কোনও দেশের অর্থনৈতিক অবস্থা (Economical Condition) ভালো হলেই সেই দেশকে উন্নত বলা হয়। আর দেশের অর্থনীতির মূল ভিত্তি হল নাগরিকদের অর্থনৈতিক স্বাধীনতা। যে দেশে সরকারি হস্তক্ষেপ বা করের খাঁড়া এড়িয়ে সহজে ব্যবসা এবং উপার্জন করা যায়, সেই দেশকে মুক্ত অর্থনীতির দেশ (Economically Free Country) বলা হয়। সম্প্রতি বিশ্বের অর্থনৈতিক স্বাধীন দেশের একটি তালিকা (2025 Index of Economic Freedom) প্রকাশিত হয়েছে। তালিকার উপর দিকে রয়েছে সিঙ্গাপুর, সুইৎজারল্যান্ডের মতো দেশ। ভারত কত নম্বরে রয়েছে? আমেরিকার অবস্থানই বা কী? চলুন সেটা এবার জেনে নেওয়া যাক।

হেরিটেজ ফাউন্ডেশন (Heritage Foundation) প্রকাশিত এই তালিকায় স্থান পেয়েছে ১৭৬টি দেশ। এর মধ্যে মাত্র তিনটি দেশকে মুক্ত অর্থনীতির দেশ হিসেবে স্বীকৃতি দেওয়া হয়েছে, গতবছর যা ছিল চার। এছাড়াও বিশ্বের গড় অর্থনৈতিক স্বাধীনতার স্কোর দাঁড়িয়েছে ৫৯.৭, যা ২০২৪ সালে ছিল ৫৮.৬। অর্থাৎ, মাত্র ১.১ পয়েন্ট বৃদ্ধি ঘটেছে এক বছরে।

আরও পড়ুন: বৈচিত্রময় হিমাচলকে কী স্বীকৃতি দিল UNESCO? জানলে গর্বিত হবেন

অর্থনৈতিক স্বাধীনতার নিরিখে বিশ্বের সেরা ১০ দেশ

সিঙ্গাপুর – ৮৪.১

সুইজারল্যান্ড – ৮৩.৭

আয়ারল্যান্ড – ৮৩.১

তাইওয়ান – ৭৯.৭

লুক্সেমবার্গ – ৭৯.৫

অস্ট্রেলিয়া – ৭৯.৩

ডেনমার্ক – ৭৯.১

এস্তোনিয়া – ৭৮.৯

নরওয়ে – ৭৮.৩

নেদারল্যান্ডস – ৭৮.২

অর্থনৈতিক স্বাধীনতার তালিকায় ভারতের অবস্থান

এই তালিকায় ভারত রয়েছে ১২৮ নম্বরে। এশিয়া-প্রশান্ত মহাসাগরীয় অঞ্চলের দেশগুলির মধ্যে ভারতের অবস্থান ২৬তম। সূচন অনুযায়ী ভারতের স্কোর দাঁড়িয়েছে ৫৩.০। দেশের সর্বোচ্চ দুর্বল দিক হল ফিসক্যাল হেলথ। এছাড়াও বিনিয়োগ এবং অর্থনৈতিক দিক থেকে ভারতীয়দের স্বাধীনতা প্রাণ নেই বললেই চলে। তবে দেশের অন্দরে সরকারি আর্থিক সহায়তা এবং তা থেকে ব্যবসা করার বিষয়ে ভারতীয়রা অনেকাংশে স্বাধীন বলে জানা গিয়েছে এই রিপোর্টে।

অর্থনৈতিকভাবে আমেরিকানরা কতটা স্বাধীন?

এই তালিকায় বিশ্বের বৃহত্তম অর্থনীতি দেশ আমেরিকা নেমে এসেছে ২৬ নম্বরে। সূচক অনুযায়ী ট্রাম্পের দেশের স্কোরও সর্বকালের সর্বনিম্ন স্কোর, যা মাত্র ৭০.২। এছাড়াও এই তালিকায় পাকিস্তান রয়েছে ১৫০ নম্বরে এবং চীন রয়েছে ১৫১ নম্বরে।

দেখুন আরও খবর:

The post অর্থনৈতিকভাবে কতটা পরাধীন ভারতীয়রা? জেনে নিন বিরাট আপডেট first appeared on KolkataTV.

The post অর্থনৈতিকভাবে কতটা পরাধীন ভারতীয়রা? জেনে নিন বিরাট আপডেট appeared first on KolkataTV.